সূচনা
সূচনা ২০২৪ সালের একটি বাংলা ভাষার ভারতীয় প্রণয়ধর্মী নাট্য চলচ্চিত্র। পৌষালী সেনগুপ্ত পরিচালনার পাশাপাশি গল্প, চিত্রনাট্য ও সংলাপ লিখেছেন। প্রযোজনা করেছেন পঙ্গিলা প্রোডাকশনস। প্রধান চরিত্রে অভিনয় করেছেন রূপ দেব ও মেঘা মুখোপাধ্যায়। এটি বিষণ্ণ একটি মেয়ের পরিবেশ পরিবর্তন ও প্রণয়ের গল্প বলে। ২০২৪ সালের ২৬ জুলাই মুক্তি পাওয়া এ চলচ্চিত্রের প্রধান চিত্রগ্রহণ পরিচালনা করেছেন বিক্রম আনন্দ সবেবল এবং সম্পাদনা করেছেন প্রদোষ মিত্র ও শর্মিস্তাহ। অর্ক সেন সঙ্গীত পরিচালনা করেছেন।